Ah, pridrago dobro moje
Ah, pridrago dobro moje,
   tužbe ustavi, već ne cvili,
   ter razvedri pogled mili,
   moj pokoju, ma gospoje.

Er ako si duša moja,
   u koj život moj pribiva,
   čim tva liepos' suze liva,
   ginem, vajmeh, s nepokoja.

Ter kladenca dva primila
   od bisera drobahnoga
   ki izviru posred tvoga
   rumenoga lica i bila,

put su, brače, rastvoreni
   proz ki duša ma se odili ;
   tiem se ustavi, već ne cvili,
   o životu moj ljuveni !

Ivan Bunić Vučić

sr:Ah, pridrago dobro moje